**Indokolás**

**Szolnok Megyei Jogú Város Önkormányzata Polgármesterének**

**járványügyi veszélyhelyzetben 2020. április 25. napjától alkalmazandó korlátozó intézkedésekről**

**szóló önkormányzati rendelet hatályon kívül helyezéséről szóló önkormányzati rendelethez**

**Általános indokolás**

A járványügyi veszélyhelyzetben 2020. április 25. napjától alkalmazandó korlátozó intézkedésekről szóló 5/2020.(IV.24.) önkormányzati rendelet szerint egészségügyi maszk viselésére, ennek hiányában az annak rendeltetését betöltő, orrot, szájat takaró textil funkcionális használatára köteles az a természetes személy, aki a védelmi intézkedésekről szóló 168/2020. (IV. 30.) Korm. rendelet 2. §-ának (2) bekezdésében meghatározottakon kívüli egyéb, bárki számára nyitva álló zárt terű helyiségbe belép, vagy ott tartózkodik.

Magyarország Kormánya a 282/2020. (VI.17.) Korm. rendelettel döntött a 2020. március 11-én kihirdetett veszélyhelyzet megszüntetéséről.

A veszélyhelyzet megszüntetésével a szabályozás szükségtelenné vált, ezért az önkormányzati rendelet hatályon kívül helyezése szükséges.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**Az 1. §-hoz**

A járványügyi veszélyhelyzetben 2020. április 25. napjától alkalmazandó korlátozó intézkedésekről szóló 5/2020.(IV.24.) önkormányzati rendelet hatályon kívül helyezéséről rendelkezik.

**A 2. §-hoz**

A rendelet hatályba lépéséről rendelkezik